Jeg hedder Nick Fury.
I seks år har jeg prøvet at forudse, hvor fremtidens fjender vil komme fra.
Jeg havde aldrig troet, de ville dumpe ned fra himlen.
Du hævder altså, at væsenet lignede Coulson?
Og talte som ham.
Formskiftere.
Vi kan ikke engang stole på vores egne.
Nu står jeg her i min sande skikkelse, uden blændværk. Jeg vil bare tale med dig.
Mit folk levede som flygtninge.
- Talos! - Soren.
Og vi få, der er tilbage, vil snart blive slagtet.
Vi er tusindtallige, adskilt fra hinanden.
Det her er kun begyndelsen.
De er ikke i sikkerhed her. De må have deres eget hjem.
- Varra. Velkommen. - Tak, Fury.
Der er en, du skal møde.
- Det er Gravik. - Gravik.
Hans forældre omkom i opgøret med kree'erne.
Han slap væk fra fjenden og fløj et skib helt alene.
Han er intelligent og ved, hvordan man overlever.
- Vi kan bruge en som ham. - Han er et barn.
Kun i et menneskes øjne.
Tag en snak med ham.
Gravik. Det gør mig ondt at høre om dine forældre.
- De døde en storslået død. - Det er jeg sikker på, de gjorde.
Det arbejde, vi udfører ...
Det er meget farligt.
Jeg er ikke bange.
Det kan jeg se, du ikke er.
Jeg vil sige jer alle sammen tak, fordi I ville slutte jer til mig.
Jeg ved, rejsen var barsk.
Vi drog ud for at finde et hjem, -
men fandt kun vold og had.
Vi har alle sammen mistet familie.
Eller hele familien.
Og alle vores artsfæller er spredt ud over galaksen.
Men de af jer, der vovede rejsen her til Jorden, -
havde én grund til at gøre det.
Denne mand.
Denne mand, som jeg stoler på.
Og jeg bruger ikke det ord i flæng.
Tak, Talos.
Kære venner, lige siden ...
Lad mig omformulere det. Næsten lige siden jeg mødte Talos, -
har jeg troet på, at mennesker og skruller kan hjælpe hinanden.
Verden står over for en alvorlig trussel, og jeg har brug for jeres hjælp.
Det vil indebære, at I anlægger et nyt ansigt -
og beholder det.
Her er mit løfte.
Mens I arbejder for at beskytte mit hjem, -
vil Carol Danvers og jeg finde et nyt hjem til jer.
Hvem vil være den første, der melder sig?
Tak, Soren.
Du har en tapper mor, G'iah.
Hvis I holder ord, -
gør jeg det også.
Hvad laver du?
Slip mig!
Jeg er amerikaner! Jeg er amerikaner!
Hvad drejer det sig om?
Vi leder efter en sort amerikaner. Har De set nogen, der ligner ham?
En sort amerikaner på toget fra Moskva til Warszawa?
Der er større chance for at møde et rumvæsen.
God rejse, frøken.
De er gået.
Har du hørt fra G'iah?
Nej, ikke endnu.
Mig og min mor tog af og til den lange togtur til Detroit.
Dengang var togrejser ikke nær så elegante.
Vi kom fra Alabama og måtte sidde i vognen for de farvede.
Det var varmt og fugtigt. Tit virkede toilettet ikke.
Og vi måtte ikke komme i spisevognen, -
så vi havde kylling, brød, fyldte æg og sandkage med i en skotøjsæske.
En halv time efter afgang var kyllingen væk.
Den duftede alt for godt.
Under den lange tur -
fandt mig og mor på lege at fordrive tiden med.
"Fortæl mig noget, jeg ikke ved" var en af hendes yndlingslege.
Engang sagde hun: "Fortæl mig noget, jeg ikke ved om dig og Suzie."
Mig og Suzie havde for vane at lege doktor -
omme bag hr. Jacksons lade.
Det havde jeg ikke tænkt mig at fortælle hende, -
så jeg opdigtede noget tosset i stedet.
"Mig og Suzie så engang en tudse med polkaprikker."
Mor smilede bare. Selvom jeg løj så stærkt, som en hest kan rende, -
så fortalte min løgn hende -
alt, hvad hun ville vide om mig og Suzie.
Er du med på legen?
Gerne.
Fortæl mig noget, jeg ikke ved om tilintetgørelsen af Skrullos.
Du ved alt, hvad der er at vide om det, Fury.
Legen hedder "Fortæl mig noget, jeg ikke ved".
Vi blev overmandet af kree'erne. Vi holdt stand, så godt vi kunne.
Da vi ikke kunne holde dem stangen længere, -
var vi en million tilbage, og vi flygtede.
Interessant.
Fortæl mig noget, jeg ikke ved om skrullerne, der flygtede.
- De er her. - Hvem er her?
Os alle sammen.
Sidder du og siger, -
at der er en million skruller iblandt os?
Er din reptilhjerne kogt sammen?
Jeg sendte budskabet ud, -
og alle skruller, der ikke befinder sig i kejser Drogges koloni, svarede.
Du har løjet for mig.
Vi blev jaget gennem universet. Jeg havde to muligheder.
At lade mit folk blive udslettet -
eller kalde dem hertil. Hvad ville du have gjort?
Du bruger os gerne som spioner, så længe det er på dine betingelser.
Det er værten, der bestemmer besøgets vilkår.
Hvad sker der så, når værten forsvinder?
Jeg troede aldrig, du ville komme tilbage.
Og da du så kom tilbage, var du slet ikke til at tale med.
Du havde ingen jordforbindelse.
"Her er alt for heftigt, mand. Jeg må op til min rumstation."
- Du var deroppe i årevis! - Du kunne have kontaktet mig.
Men det gjorde du ikke, for du ville ikke have, jeg skulle få det at vide.
Mit håb er, at med din hjælp -
kan skruller og mennesker leve sammen her på Jorden.
Mennesker kan knap nok leve sammen med hinanden.
Vi har bekriget hinanden al den tid, vi har gået oprejst.
Der er hverken plads eller tolerance på denne planet til endnu en art.
Heller ikke i den her togkupe. Jeg tror, du skal af her.
Du gode gud ...
Elizabeth.
Var du der?
Ja.
Hvordan gik det til?
Det gik hurtigt.
Du skal ikke også give mig floskler, når jeg beder om at få sandheden.
Ved du, hvad fyren der sagde til mig? At nationen står i stor gæld til mig, -
men han vil ikke engang fortælle mig, hvor på kloden min datter blev dræbt.
Fakta er åbenbart ikke en del af gælden, man skylder mig.
Hun døde i Moskva.
Vi var der for at forhindre angrebet. Nogen lagde en fælde.
- For hende? - Nej, for mig.
Nogen var ude efter mig, -
så de gik efter hende.
Så er det altså din skyld, jeg må fragte min datter hjem i en kiste.
Jeg er ked af, jeg ikke kunne beskytte hende.
Du er Nick Fury.
Maria troede på dig. Hun ville have fulgt dig lukt ned i helvede.
Hør her. Jeg ved ikke, hvad det var, Maria døde for.
Men hvad det end var, så lad det ikke være forgæves.
Her er seneste nyt.
Adskillige bomber er eksploderet under en højtidelighed i Moskva.
- Mindst 2000 er omkommet. - En mistænkt er pågrebet.
Et medlem af den yderliggående gruppe Americans Against Russia.
Den britiske premierminister fordømmer angrebet, -
- og NATOs generalsekretær har sat en hasteefterforskning i gang.
Trods den enstemmige fordømmelse -
- ventes Rusland at gøre snarlig gengæld -
- for det, Kreml betragter som en direkte krigserklæring fra USA.
De påstår, vi havde noget med Moskva at gøre. Sludder.
Det angreb kan umuligt være blevet begået af amerikanere.
Det lugter langt væk af falsk flag.
Hvordan vidste du, Fury ville være der?
Det gjorde jeg heller ikke.
Ikke med sikkerhed, men jeg håbede på det.
Jeg ville se, hvor meget der var tilbage af ham.
Og?
Han er bare en skygge. Gammel.
Jeg kunne have dræbt ham, hvis jeg havde villet det.
Men man straffer ikke en mand ved at opfylde hans ønske.
Kør mig hen til rådsmødet. Jeg vil se deres miner, mens Moskva brænder.
- Du venter her. - Ikke tale om. Gravik.
Hvis jeg ikke er ude igen om en time, -
så skyd ham i hovedet.
Ærede rådsmedlemmer.
Du har vist ikke fået påklædningsnotatet.
Eller en formel invitation, hr. generalsekretær, -
men det var sikkert bare en forglemmelse.
Fru premierminister.
Hej, Shirley.
Jeg taler for os alle, når jeg siger, vi er glade for, du er her. Sid ned.
Her sidder I -
iført menneskenes stadstøj og drikker menneskenes vin.
I spiller deres spil, spiser med deres bestik.
Hellere agere som et menneske end som en hund.
Jeg kan godt lide hunde. Faktisk foretrækker jeg dem.
Hunde er ikke hyklere. Og de lyver ikke.
De burer ikke hinanden inde. De hverken fordærver, forgiver -
eller gør en dyd ud af at spolere deres eget levested.
En naiv opfattelse af menneskets historie.
Den eneste opfattelse af menneskets historie.
Er du færdig?
- Måske skulle vi komme til sagen. - Et fornuftigt forslag, søster.
Den nyere tids terrorangreb mod storbyer rundtom i verden, -
herunder Moskva, -
underminerer den stabilitet, som dette råd søger at bevare.
Formålet med dette møde er at beslutte, hvilken straf -
der skal tildeles den person, der har bragt os alle i fare.
Du myrdede flere end 2000 uskyldige mennesker. Børn.
Men du viser ingen anger.
Hvad fanden giver dig ret til at modsætte dig rådet?
Hvad der giver mig ret?
Fury gav os et løfte.
Vi hørte det alle sammen.
"Hvis I holder ord, gør jeg det også."
Men det blev aldrig til noget.
Fury forlod os. Menneskene kasserede os.
Dette sværger jeg.
Jorden skal blive vores hjem.
For jeg erobrer den.
Der skal blive krig.
Der skal blive krig!
Og modsat den sidste krig, vi deltog i, kommer jeg ikke til at tabe den her.
Menneskene var dømt til at udrydde hinanden, længe før vi kom hertil.
Hvis I kvier jer ved at skulle dræbe uskyldige, lover jeg, -
at vi blot fremskynder det uundgåelige.
Og hvad sker der, hvis Avengers vender tilbage?
Tror du ikke, jeg har taget højde for det? Sæt jeres lid til mig.
Jeg lover jer, loyaliteten vil blive belønnet.
Fru premierminister?
Vi må strømline kommandovejen. Demokrati er fint i fredstid, -
men i krig skal vi bruge én leder, hvis magt er total og uindskrænket.
Jeg indstiller Gravik til posten som skrullernes hærfører.
Din forræder. Du stod i ledtog med ham.
- Sæt dig. Jeg er ikke færdig. - Hvem tror du, du taler til?
Som NATOs leder kan jeg mønstre en million soldater ...
- Skal jeg fjerne ham? - Han laver næppe mere ballade.
Alle dem, der stemmer for Gravik som vores nye hærfører ...
... underkaster sig.
Jeg frygter, I har glemt vores historie.
Vi endte ikke som hjemløse flygtninge, fordi vi nægtede at føre krig.
Vi endte som hjemløse flygtninge, fordi vi var for ivrige efter det.
Jeg støtter ikke jeres kup.
Jeg støtter ikke jeres krig.
Og jeg underkaster mig ikke.
Hvis jeg havde 100 som dig, kunne jeg erobre universet.
Gå med fred, søster. Du vil ikke lide overlast.
- Shirley? - Rådet har gjort Gravik til hærfører.
Han kontrollerer vores folk og vores fremtid. Kan jeg gøre noget?
Arranger et møde mellem mig og Gravik. På et offentligt sted.
- Han slår dig ihjel. - Tak for tilliden.
- Gravik er forandret. - Det er jeg også. Soren er død.
Det ved jeg, men du risikerer, at du ikke går levende derfra.
Shirley, arranger et møde.
Sig til ham, det drejer sig om min datter.
Tak.
Uden jer ville det her ikke være muligt.
Du har det ikke.
Der blev ingen høst.
Så må vi klunse igen. Udvalget af dna er stadig uhyre begrænset.
Jeg sender nogen ud.
Jeg fik at vide, denne fase var overstået.
Også jeg.
Gravik udpegede flere steder, men der var intet at høste.
Vores frygtløse leder har ikke altid ret.
Det sagde du ikke.
Er der andet, De har brug for, dr. Dalton?
Ja. At du går.
Som bevis på, hvor alvorligt man tager rygterne -
om USA's indblanding i angrebene i Moskva, -
har EU's 27 regeringschefer og den britiske premierminister -
bedt Washington stå skoleret ved dette hastetopmøde i London.
Oberst?
Oberst Rhodes?
Benægter De, at to af Deres landsmænd, hr. Nicholas Fury og frøken Maria Hill, -
var til stede i Moskva på gerningsstedet?
Vi ved, det hævdes, at hr. Fury og frøken Hill var i Moskva, -
men i så fald var det som privatpersoner.
Bekræfter disse billeder ikke det faktum, oberst Rhodes?
Med al respekt, jeg kan ikke tage russiske fotos for gode varer.
Men jeg skal gerne lade dem analysere af vores folk i Langley.
Hvordan vil De forklare hr. Furys tilstedeværelse i Moskva?
Påståede tilstedeværelse, fru præsident.
Hvis Slovakiet vender øjne ad mig igen, tæppebomber jeg dem i dragten.
Hvorfor er De her, hr. oberst? De er ikke statsoverhoved.
Præsident Ritson forstår vel, med hvor stor alvor -
hans internationale allierede betragter denne anklage.
Jeg er her af ren høflighed, fru premierminister.
Præsident Ritson har travlt med at styre klodens største supermagt.
Han står ikke på pinde for hverken Frankrig, -
Italien eller Storbritannien.
Vi forstår jeres bekymring, -
men indtil I lægger konkrete beviser bag den bekymring, -
er forståelse desværre det eneste, I får fra os.
All right?
- Rhodes. - Nydeligt jakkesæt. Armani?
Brioni. Fury.
Har du råd til det som offentligt ansat?
Mit andet arbejdstøj er lavet af titan, så det her er faktisk billigt.
- Vi må mødes snarest. - Gerne.
Jeg fejer lige det enorme læs møg, du væltede i går morges, af vejen.
- Så er jeg frisk på en drink. - Har Kroatien tisset på din sukkermad?
- Slovakiet. - Så tæppebomb dem dog.
Burner's Tavern klokken 13.
Prøv, om du kan undgå at udløse et atomragnarok indtil da.
Bør jeg være bekymret for gift?
Du bør være bekymret for at ende på et plejehjem i Sibirien.
Tag ikke fejl. Jeg er så tæt på at udlevere dig til russerne.
Glemmer du ikke din rang, oberst?
Du skal ikke måle titel med mig, Fury. Jeg er den sidste ven, du har tilbage.
- Vil russerne knalde mig for det her? - De har dig på overvågningsvideo.
- Jeg ville forhindre angrebet. - Og det gik jo storartet.
2000 døde, og det tal vil formentlig tredobles under oprydningsarbejdet.
Du har lagt an til 3. verdenskrig -
og sendt alle vores allierede i armene på Rusland.
Hvor godt kender du dine livvagter?
Jeg ved, de vil tage kuglerne, hvis jeg bliver beskudt. Hvorfor spørger du?
Hvad hvis jeg fortalte dig, at de alle sammen var spioner?
Spioner for russerne?
Nej. For ikke-statslige aktører med et virkeområde uden landegrænser.
HYDRA?
Ja, hvis HYDRA var grønne væsener, der kunne antage skikkelse af din far.
Hvor længe har du kendt til dem?
For 15 år siden overværede jeg en tophemmelig præsentation -
om formskiftende rumvæsener, hvis skibe var landet på Jorden.
Pentagon frygtede, at de en dag skulle invadere os indefra.
Den invasion er begyndt.
- Det kan ikke være rigtigt. - Det tænkte jeg også, men det er det.
Vi bliver invaderet, og vi kan ikke genkende dem, der invaderer os.
Moskva var kun begyndelsen.
Skal vi kontakte vores venner?
Nej, det går ikke. Hvis vi sætter dem til at bekæmpe skrullerne, -
vil de straks blive duplikeret og forvandlet til terrorister.
- Fury ... - Det er min krig.
- Du må bakke mig op. - Det kan jeg ikke.
Sludder. Enten kan man, eller også vil man ikke.
Du har ret. Jeg vil ikke.
Det kostede mig al min politiske kapital at få Hills lig udleveret.
Taler vi nu politik?
Jeg er her på statens vegne. Mit arbejde er politisk.
Engang beskyttede du planeten.
Vi beskytter planeten ved at holde på vores taburet.
- Og hvem skaffede dig den taburet? - Står jeg nu i gæld til dig?
Vi står i gæld til hinanden.
Mænd, der ser ud som os, nyder ikke godt af nepotisme.
Hver et gran af magt, vi fravrister de middelmådige Alexander Piercer, -
der styrer verden, betaler vi for med blod.
Lad os bruge den magt til at hjælpe hinanden.
- Bilen er kørt frem, hr. oberst. - Obersten siger til, når han er klar.
Bilen er til dig, Fury. Du vil blive eskorteret til lufthavnen.
Jeg anede ikke, jeg havde rejseplaner.
Jeg har lagt dem for dig.
- Hørte du ikke, hvad jeg sagde? - Jo, det gjorde jeg.
Kloden er i fare, og fjenden er langt farligere end HYDRA, -
men de kan kun nedkæmpes af dig alene.
Og du beder mig bruge min magt til at hjælpe dig.
Men formålet med at fravriste middelmådige mænd magten -
var ikke at give den videre til andre middelmådige mænd.
Formålet med magt er at være kompromisløs og skånselsløs.
At kunne sidde over for en mand, vi beundrer, -
og som vi har et arbejdsmæssigt, personligt og fædrene forhold til, -
og uden blusel fortælle ham, at han er fyret.
Det er det, der er formålet lige nu og her, Nick.
Har de sendt dig i byen for at fyre mig?
Nej. Jeg meldte mig frivilligt.
Og for det kaos, du skabte i Moskva, -
som kostede en af vores bedste agenter livet, er det fuldt fortjent.
Afgang.
Havde du forestillet dig, -
at bare fordi du tog mine striber, ville jeg aflægge mig mit dna?
Og så undrer det dig, at du blev sparket ud.
Jeg er Nick Fury.
Selv når jeg er ude, er jeg indenfor.
Døren var låst.
Og nu er den låst op. Hvad siger det om mig og døre?
Hvem er du?
Det er over din lønramme. Hvor er han?
Tak.
Han vil ikke kvidre.
Hvor er jeres skjulested?
Har din mor aldrig fortalt dig, du kan blive blind af at prygle aben?
- Hvad vil du her? - Jeg tager over.
Ja, hallo?
Javel.
Med det samme. Farvel.
Jeg har prøvet alt, men han røber ikke et ord.
- Hvordan vil du få ham til at sladre? - Jeg kan være ret overbevisende.
Forresten, hvor er nødudgangen?
- Hvorfor vil du vide det? - Det er bare en mavefornemmelse.
Pragtfuldt. Så må du godt fordufte.
Hvad glor I på?
Endelig alene. Skal vi gøre det på den enkle eller den anden måde?
Først splintrer jeg kæderne og derefter hver en knogle i din krop.
Så bliver det på den anden måde.
Så blev det bekræftet. Skal vi slå til søren?
Hvad laver du her?
Tjekker op på den nye rekruts fremskridt.
Han er snart parat til et ansigt.
Han er loyal.
Loyal?
Jeg kan huske, da du opsøgte mig, G'iah.
En falleret hærførers datter.
Jeg tænkte, sikke en kujon at sætte sin datter til det beskidte arbejde.
Men så gik det op for mig, at kujonen ikke havde det i sig.
Vores agent har lokaliseret Brogan.
Lad os komme afsted.
- Du får mig aldrig til at tale. - Du er vældig tapper.
Men alle taler, når deres blod begynder at koge ved 160 grader.
De kloge taler inden da. Er du en af dem?
Det regnede jeg heller ikke med.
Stik mig bare i armen. Jeg er da ligeglad.
- Fortæl mig, hvor Graviks base er. - Jeg sværger, jeg ikke ved det!
Jeg kan desværre ikke bruge ingenting til noget.
- Jeg vil vide, hvor Gravik er. - Jeg sværger, jeg ikke ved det.
- Gravik holder alt hemmeligt. - Og hvad holder han ikke hemmeligt?
- Han er ved at bygge en maskine. - Hvilken slags maskine?
Den skal vistnok gøre os stærkere.
Vent i bilen med motoren tændt.
Hvem hjælper jer?
- Jeg ved ikke, hvad du mener. - Hvem udvikler teknologien?
- Et ægtepar. - Hvad hedder de?
Det kan jeg ikke. Gravik slår mig ihjel.
Hvis ikke jeg får et navn, vil Gravik ikke kunne slå dig ihjel.
Jeg beder dig ...
Dalton! De hedder Dalton.
Det var da ikke så svært, vel?
Skrub ind efter en pølse til mig.
Jeg tror, du bliver hentet nu.
- Jeg tjekker lige omme bagved. - Jeg kan gå med.
Nej, du bliver her, hvis nu de kommer ud med Brogan.
Du er en kvik pige, G'iah.
Hvor dostojevskijsk.
Jeg har dig.
Du skal nok klare den.
Jeg har ham. Afsted.
Hvad fortalte du dem?
Intet. Kun løgne.
Intet? Kun løgne?
Det sværger jeg.
Hjælp ham ud i bilen.
Fortsæt.
Hvordan fandt de vores skjulested?
Hold ind.
Er vi hjemme, Pagon?
Det er lige før.
Glemmer du ikke noget?
Var det bedre?
Næsten.
Oversættelse: Henrik Thøgersen ScandinavianText Service